Dăncilă: Nu aș vrea să punem pe același palier România cu Ungaria și Polonia / Nu am absolut nici o emoție privind moțiunea de cenzură

Premierul Viorica Dăncilă a declarat miercuri la Bruxelles, într-o conferință de presă comună cu Jean Claude Juncker și Corin Crețu, că ”în România se fac toate eforturile privind statul de drept și independența justiției. Nu aș vrea să punem pe același palier România cu Ungaria și Polonia, e o situație aparte”.

Întrebată de un ziarist cum poate asigura România președinția UE când este acuzată de raportul MCV că încalcă independența justiției, Dăncilă a spus că ”având în vedere că noi spunem că e respectat statul de drept, nu văd legătura între președinția UE și acest lucru. România a făcut pași importanți și respectă statul de drept”.

Dăncilă a vorbit și despre evenimentele din Parlamentul României, spunând că ”nu am pierdut majoritatea în Parlament, avem susținerea guvernului în Parlament și nu am absolut nici o emoție”.